Eftir að beiðni hefur verið send til samþykktar , fer hún til samþykktar hjá yfirmanni ( og síðan eftirlitsaðila ) . Yfirmaður og eftirlitsaðili fá tilkynningu ef ferðabeiðni bíður samþykktar þeirra . Hægt er að nálgast beiðnina í gegnum Verkefnalistann sem birtist um leið og viðkomandi skráir sig inn í Oracle kerfið . Beiðnin er opnuð með því að ýta á viðkomandi beiðni . Einnig er hægt að nálgast hana undir tilkynningum ( Sjálfsafgreiðsla ) . Þá er valið ábyrgðarsviðið Sjálfsafgreiðsla starfsmanna . Þar er farið inn í tilkynningar Til þess að opna beiðnina þarf að ýta á viðkomandi beiðni ( ATH ýta á bláa linkinn , en EKKI haka við reitinn fyrir framan ) Opnast þá ferðabeiðni sem hægt er að samþykkja , hafna eða óska leiðréttingar á . Svona lítur beiðnin út hjá yfirmanni og getur hann breytt öllum hlutum beiðnarinnar . Hér getur yfirmaður samþykkt beiðnina eða hafnað henni , en þá þarf að setja inn skýringu hvers vegna beiðninni er hafnað . Einnig er hægt að óska eftir leiðréttingu á beiðninni og sendist hún þá á skráningaraðila ferðarinnar , sem getur farið inn í hana og lagfært það sem við á . Ef ýtt er á hnappinn samþykktarsaga , sést samþykktarsaga beiðnar og einnig hjá hverjum hún liggur til samþykktar , en það er skoðað með því að ýta á örina fyrir framan Til samþykktar hjá . Sést þá nafn og notendanafn þess sem samþykkja skal beiðnina næst . Ef beiðnin hefur verið samþykkt , þá fer hún til samþykktar hjá eftirlitsaðila , ef sú samþykktarleið hefur verið valin . Eftirlitsaðili getur einnig breytt öllu í beiðninni . Hægt er að samþykkja reikning , hafna eða óska eftir leiðréttingu . Endurúthluta samþykkt á ferðabeiðni eða reikningi Hægt er að endurúthluta samþykkt reikninga eða ferðabeiðna á þann umsjónarmann sem þið viljið að samþykki í staðinn fyrir ykkur . Það er gert með því að haka við samþykktartilkynninguna ( í verkefnalistanum ) og velja Endurúthluta , síðan er slegið inn nafnið á þeim sem á að fá tilkynninguna . Hægt er að endurúthluta samþykktum á aðila þó viðkomandi sé ekki skilgreindur samþykkjandi í ferðabeiðnakerfi Orra ( þ.e. ekki á listanum yfir samþykkjendur ) .